Folketing
2011-11-30

Nu vil jeg ikke påtage mig at svare på alt, hvad fru Inger Støjberg ikke forstår, men jeg vil gerne svare, at jeg har indhentet tal fra Moderniseringsstyrelsen, der viser, at der er 184.439 statslige arbejdspladser i Danmark. De 80.341 er i hovedstaden, og de 104.098 er faktisk i provinsen. Det vil sige, at der faktisk er 23.757 flere statslige arbejdspladser i provinsen. Så det er jo ikke sådan, at der ikke er statslige arbejdspladser uden for København. Så vil jeg godt understrege, at jeg ikke er imod udflytning af statslige arbejdspladser, og jeg vil godt sige, at det ikke er ukendt, at hvert parti har haft et valgoplæg – jeg har set, at Venstre også har haft et valgoplæg – om, hvad de vil gøre, hvis de får 90 mandater, men det fik Socialdemokraterne og SF som sagt ikke, og derfor har vi prioriteret vækst.